Protokol

Levring menighedsråd

**Referat af ordinært menighedsrådsmøde torsdag den 19. november 2020 kl. 16.30**

**I Den gamle Skole, Bygaden 53b, Levring**

**Til stede:** Frits, Erik, Susanne, Jørn, Inger, Simon, Anders, Dorthe og Kristian fra valgmenigheden.

**Stedfortrædere**: Marianne og Inger Margrethe

Dagsorden:

|  |  |
| --- | --- |
| 1. Godkendelse af dagsorden | Godkendt |
| 1. Godkendelse af referat fra MR-mødet den 8. oktober og underskrift | Referatet blev underskrevet. Det samme gjorde protokol 30 fra det konstituerende den 5.11.2020. |
| 1. Blomster til efterladte | Præsterne besøger de efterladte, der har mistet en ægtefælle i årets løb. Præsterne medbringer ved dette besøg en blomsterhilsen. |
| 1. Etablering af varsling ved vandindtrængning i blæsegraven i kirken | Erik indhenter tilbud og sætter arbejdet i gang, så vi fremover undgår fugt- og vandskade i kirken. |
| 1. Kollektliste 2021 – liste vedhæftet. | Listen var til orientering. Frits redegjorde for det projekt, som kaldes SALT. |
| 1. Orientering:  * Kirken – Arkitektens materiale omkring kirkens restaurering er sendt til provstiet, som sender det videre til stiftet til godkendelse. * Fremtidig regnskabsfører * Lucia optog i kirken søndag den 29. november kl. 16.00. * Lions Club har aflyst Fredslys festlighederne i år. Ingen afhentning af flammen. * Tagrygningen på TANTEKNIKKEN – v/ Erik | MR tager det til efterretning og håber på hurtig sagsbehandling, da det efterfølgende skal vurderes af en kirkekonsulent og af Nationalmuseet, inden håndværkerne kan komme i gang.    MR har valgt regnskabsfirmaet SAGRO. Frits, Inger, Dorthe og Anker har haft et forberedende møde med den fremtidige regnskabsfører for at aftale, hvordan overdragelsen skal finde sted samt aftale fremtidig forretningsgang.  I år bliver det et mindre optog.  Taget til efterretning.  Erik har undersøgt tagets og lægternes beskaffen-hed, da der er trængt vand ind. Der forestår en udskiftning af nogle lægter og en omlægning af nogle teglstensrækker. Erik indhenter tilbud. |
| 1. Eventuelt | Anker udtræder af provstiudvalget pr. 31.12.2020. Stafetten går herefter videre til suppleanten, som er Susanne Jacobsen.  Susanne forlader efter eget ønske menighedsrådet efter denne periode, så Frits rundede det sidste møde i rådet af med at takke hende for den ind-sats, som hun havde vist i de fire år.  Efter en lille spisepause fortsatte det nyvalgte råd med at bemande de forskellige udvalgsposter. |

*Referatet er udarbejdet af Inger-Marie Tind Christensen*

Underskrifter: